**1. Qëllimi**

Ky dokument përshkruan politikën e Drejtorisë së Përgjithshme të Akreditimit (DPA) në lidhje me kushtet dhe rregullat për përdorimin e logos së DPA-së, simbolit të akreditimit, mbrojtjen e simboleve të akreditimit nga keqpërdorimi, rregullon përdorimin e kombinuar të logos së ILAC MRA dhe IAF MLA së bashku me simbolet e akreditimit dhe referencën për akreditim dhe statusin EA-MLA të DPA-së.

**2. Referenca**

ISO/IEC 17011:2017 paragrafi 4.3 “Përdorimi i simboleve dhe referencave të tjera të akreditimit.

EA-3/01 M:2024 Kushtet e EA për përdorimin e simboleve, logove dhe referimeve të tjera të akreditimit, dhe referimi i statusit të nënshkruesit të EA MLA”.

ILAC P8:11/2023: Marrëveshje e përbashkët e Njohjes: Kërkesat Shtesë dhe Udhëzimet për Përdorimin e Simboleve të Akreditimit dhe deklarimet e Statusit të Akreditimit nga Organet e Vlerësimit të Konformitetit (OVK).

EA-1/19:2022 Rregullat për përdorimin e Logos së EA dhe Specifikimet grafike.

ILAC R4:10/2016 Përdorimi i logos së ILAC dhe Tagline

ILAC R7:05/2015 Rregullat për përdorimin e logos së ILC MRA.

IAF ML2:2023 Parime të përgjithshme për përdorimin e logos së IAF MLA.

IAF PL 8:2023 Rregullat për përdorimin e logos së ILAC

IAF Rezolutat 2015-14, 2016-17 dhe 2018-13.

IAF Rezolutat 2019 -15

IAF Rezolutat 2024-19

**3. Logo e Drejtorisë së Përgjithshme të Akreditimit**

Logo e DPA-së është e rregjistruar në Drejtorinë e Përgjithshme të Markave dhe Patentave. E drejta e kopjimit të kësaj logo i përket Drejtorisë së Përgjithshme të Akreditimit (DPA)



Logo e DPA-së mund të përdoret vetëm nga DPA dhe personeli i saj (i brendshëm dhe i jashtëm). DPA përdor logon e saj në të gjithë dokumentacionin e sistemit të menaxhimit, materialet e promovimit, mediat e komunikimit si dhe në shkresat e lëshuara prej saj. Stafi i DPA-së përdor logon në kartvizitat e tyre ku paraqesin pozicionin e tyre në DPA, dhe vetëm për aktivitetet e kryera për DPA. Kryevlerësuesit, vlerësuesit teknikë dhe ekspertët e DPA-së mund të përdorin logon vetëm në dokumentet e DPA-së që ato plotësojnë për vlerësimin e organeve të vlerësimit të konformitetit (OVK).

Madhësia dhe ngjyrat origjinale (gri, e zezë, e bardhë dhe e kuqe) janë ato të regjistruara në Drejtorinë e Përgjithshme të Markave dhe Patentave. Madhësia e logos është 25x15 mm. Ngjyrat janë:

|  |  |
| --- | --- |
|  | Pantone |
| Gri | Cool Grey 4; Cool Gray 11 |
| E zezë | Black 6 2X |
| E bardhë | Bright white |
| E kuqe | PMS 186 |
|  | Pantone |

DPA mund të përdorë logon e saj në madhësi të tjera në varësi nga dokumenti. Është e preferueshme të përdoret në ngjyrat origjinale, por në dokumentet e lëshuara nga DPA logoja mund të përdoret në versionin bardhë e zi.

Organet e vlerësimit të konformitetit (OVK) të akredituara nuk lejohen të përdorin logon e DPA.

**4. Përdorimi i logos EA, ILAC, dhe IAF nga DPA**.

DPA mund të përdorë logon e EA vetëm pas miratimit të EA. Logoja e EA do të përdoret në kombinim me logon e DPA-së. DPA mund të përdorë logon e EA vetëm për promovimin specifik të EA. Kur DPA-ja shfaq logon e EA-së, ajo duhet të tregojë kategorinë e anëtarësisë së cilës i përket DPA-ja.

Në të gjitha rastet kur logoja e EA do të përdoret, DPA do të marrë të gjitha masat për të shmangur dëmtimin ose zvogëluar reputacionin e EA, keqpërdorimin dhe riprodhimin kundër rregullave të EA.

DPA mund të përdorë logon ILAC vetëm pas miratimit të ILAC. DPA mund të përdorë logon ILAC vetëm për promovim specifik të ILAC. Kur e bën këtë, DPA-ja duhet të shfaqë logon e DPA-së së bashku me logon ILAC. DPA nuk duhet të përdorë vetëm logon e ILAC. Kur DPA-ja shfaq logon e ILAC, ajo duhet të tregojë kategorinë e anëtarësisë së cilës i përket DPA-ja.

Kur logoja ILAC përdoret në një dokument të përkthyer nga anglishtja në gjuhën shqipe, dokumenti duhet të përmbajë një deklaratë për të pranuar se versioni në anglisht i dokumentit do të jetë versioni përfundimtar.

Në të gjitha rastet kur logoja e ILAC do të përdoret, DPA do të marrë të gjitha masat për të shmangur dëmtimin ose për të zvogëluar reputacionin e ILAC, keqpërdorimin dhe riprodhimin kundër rregullave të ILAC.

DPA mund të përdorë logon e IAF vetëm pas miratimit të IAF. DPA mund të përdorë logon e IAF vetëm për promovimin specifik të IAF. Kur e bën këtë, DPA duhet të shfaqë logon e DPA së bashku me logon IAF. DPA nuk duhet përdorë vetëm logon e IAF. Aty ku DPA shfaq logon e IAF, ajo duhet të tregojë kategorinë e anëtarësimit të cilës i përket DPA.

Kur logoja e IAF përdoret në një dokument të IAF të përkthyer nga anglishtja në gjuhën shqipe, dokumenti duhet të përmbajë një deklaratë për të pranuar se versioni në anglisht i dokumentit do të jetë versioni përfundimtar.

Në të gjitha rastet kur logoja e IAF do të përdoret, DPA do të marrë të gjitha masat për të shmangur dëmtimin ose për të zvogëluar reputacionin e IAF, keqpërdorimin dhe riprodhimin kundër rregullave të IAF.

Leja e marrë nga DPA për përdorimin e logos EA, ILAC ose IAF nuk e lejon DPA, që ta transferojë atë tek palët e treta. Logoja e EA, ILAC dhe IAF nuk do të përdoret gjithashtu nga stafi i DPA-së. Pezullimi ose përfundimi i anëtarësimit të DPA në këto organizata revokon përdorimin e logove të tyre.

**5. Referenca për statusin e MLA nga DPA**

DPA është nënshkruese e marrëveshjeve shumëpalëshe të Bashkëpunimit Evropian për Akreditimin (EA) për testimin (ISO / IEC 17025), inspektimin (ISO / IEC 17020), çertifikimin e personave (ISO / IEC 17024) dhe certifikimin e sistemeve të menaxhimit (ISO 17021-1).

DPA është nënshkruese e marrëveshjeve shumëpalëshe të Forumit Ndërkombëtar të Akreditimit (IAF) për çertifikimin e veprimtarive të sistemit të menaxhimit (ISO 22000, ISO 9001, ISO 14001, ISO / IEC 27001, ISO 13485, ISO 50001 dhe ISO 45001) dhe për certifikimin e personave.

DPA është nënshkruese e marrëveshjes shumëpalëshe të Bashkëpunimit Ndërkombëtar të Akreditimit të Laboratorëve (ILAC) për aktivitetet e testimit (ISO / IEC 17025) dhe inspektimit (ISO / IEC 17020).

Në certifikatat e akreditimit të lëshuara nga DPA për aktivitetet në të cilat DPA është anëtare nënshkruese, DPA përdor deklaratën e mëposhtme:

"DPA është nënshkruese e EA MLA dhe ILAC MRA dhe IAF MLA për aktivitetin përkatës".

Aktivitetet përkatëse janë: testimi, inspektimi, çertifikimi i personave dhe çertifikimi i sistemeve të menaxhimit ”.

DPA mund t'i referohet statusit të saj të MLA në shkresa,vërtetime për punë, reklama ose faqe ëebi për aktivitetet për të cilat DPA është anëtare nënshkruese e MLA. DPA përdor fjalinë e mëposhtme "DPA është EA-MLA ose ILAC MRA ose IAF MLA për aktivitetin përkatës".

DPA mund të përdorë logon IAF MLA, logon ILAC MRA dhe logon EA MLA vetëm në kombinim me logon e saj. Logoja e kombinuar do të përdoret në bashkëpunim me fushat kryesore të EA MLA, ILAC MRA dhe IAF MLA dhe / ose nënshkruese, në rastin e IAF MLA, për të cilën DPA është nënshkruese e aktiviteteve të MLA. Logoja e kombinuar mund të përdoret në çertifikatat e akreditimit, shkresa, vërtetime për punë, reklama ose faqe ëebi. Përdorimi i logos ILAC MRA dhe IAF MLA mund të bëhet vetëm pasi licenca të miratohet nga ILAC ose IAF.

**6. Simboli i akreditimit dhe referimi i tekstit për akreditimin**

Simboli i akreditimit përmban logon e Drejtorisë së Përgjithëshme të Akreditimit dhe numrin e akreditimit sipas formës së mëposhtme:

Nr. XX XXX XX.XX.XX

 1 2 3

Ku : Numri 1 paraqet llojin e trupës së vlerësimit të konformitetit sipas shkurtimeve në vijim:

**LT Laboratorë testues**

**LM Laboratorë mjekësorë**

**LK Laboratorë kalibrues**

**CP Organizma Certifikim Produkti**

**CS Organizma Certifikim Sistemesh Menaxhimi**

**CN Organizma Certifikim Personeli**

**TI Organizma Inspektues**

Numri 2 paraqet numrin serial të OVK të akredituar duke filluar nga 001

Numri 3 paraqet datën e dhënies së akreditimit në formë të ‘’Dita. Muaji. Viti’’

Numri i akreditimit do të vendoset në qendër nën logon e DPA-së. Simboli i akreditimit shfaqet vetëm në formën, madhësinë dhe ngjyrën e duhur.

DPA pajis çdo OVK të akredituar me simbolin e vet të akreditimit në një CD. Në simbolin e akreditimit madhësia e logos së DPA është 25x15 mm dhe është në ngjyrat origjinale, ndërsa numri i akreditimit është i zi. Mënyra e shkrimit të numrit të akreditimit do të jetë Times Neë Roman” me madhësi 11.

Dimensionet e jashtme të simbolit të akreditimit, kur kjo përdoret në dokumente të madhësisë Α4, nuk lejohen të jenë më të mëdha se 25x15 mm. Në dokumentet me dimensione më të vogla ose të mëdha, dimensionet e simboleve do të jenë proporcionalisht më të vogla ose më të mëdha, por simboli i akreditimit nuk mund të jetë më i madh se logoja e OVK-së të akredituar.

Simboli i akreditimit duhet të vendoset në pjesën e sipërme të raportit / certifikatës në anën e djathtë.

Në çdo material tjetër promovues dhe mjete të komunikimit masiv, simboli i akreditimit do të ketë dimensionet përkatëse si më sipër, por duhet të mbulojë maksimumi 1/100 e sipërfaqes totale.

Në raportet / çertifikatat e lëshuara nga OVK, simboli mund të jetë bardh e zi me kushtin që të mbahet kërkesa për madhësinë dhe pozicionin.

Simboli i akreditimit mund të përdoret në të zezë dhe të bardhë, si dhe në materialet e promovimit kombinuar me logon e OVK me kush që logo e OVK të jetë gjithashtu e zezë dhe e bardhë. Në faqen e ëebit dhe mediat elektronike, simboli i akreditimit duhet të jetë gjithmonë me ngjyrat e tij origjinale.

Referenca në akreditim si tekst do të vendoset në fund të tekstit të dokumenteve të lëshuara nga OVK e akredituar. Referenca e tekstit duhet të shkruhet në të njëjtën madhësi të shkronjave si artikujt e tjerë të përfshirë në dokument. Referenca si tekst do të jetë në të njëjtat ngjyra me artikujt e tjerë të përfshirë në dokument.

**7. Përdorimi i simbolit të akreditimit nga OVK-të e akredituara nga DPA**

Organet e vlerësimit të konformitetit të akredituara nga DPA janë të detyruar të përdorin simbolin e akreditimit ose referencën si tekst për akreditim në raporte / çertifikata në mënyrë që të provojnë njohjen e kompetencës së tyre tek një palë e tretë, ose kur raportet / certifikatat që përmbajnë rezultate të mbuluara nga fusha e akreditimit janë në zonën ku akreditimi është i detyrueshëm me ligj ose në kushtet e kontratës (psh. sipas një skeme të vlerësimit të konformtietit) ose kur ato i paraqiten ose dërgohen palëvë të treta (publik ose autoritete), nëse kjo nuk ndalohet sipas kërkesave ligjore ose të rregullatorëve.

Kur klienti i një OVK kërkon një aktivitet, i cili mbulohet nga fusha e akreditimit të CAB, pritshmëria e klientit është që të marrë një raport / certifikatë të akredituar. Pra, për aktivitetet e vlerësimit të konformitetit që mbulohen nga fusha e akreditimit të OVK, OVK-ja duhet të lëshojë një raport / certifikatë të akredituar nëse nuk është rënë dakord në mënyrë eksplicite në një marrëveshje ligjore ose të dokumentuar midis OVK -së dhe klientit të saj. Në këto raste, OVK -ja duhet të informojë klientin e saj se raportet / certifikatat e tilla nuk janë raporte / certifikata të akredituara dhe si pasojë nuk mbulohen nga EA MLA-ja.

Siç kërkohet nga rregullat e Organizatës Evropiane të Akreditimit (EA 3/01) rezultatet e lëshuara nga një OVK e akredituar pa simbolin e akreditimit ose pa referencën si tekst për akreditimin, përputhshmëria me standardin përkatës të akreditimit nuk prezumohet dhe aktiviteti nuk do të njihet si një aktivitet i akredituar, rrjedhimisht nuk mbulohet nga MLA.

Organet certifikuese të akredituara nga DPA-ja (të sistemeve të menaxhimit, të personave dhe produkteve) janë të detyruar të lëshojnë certifikata të akredituara nëse kanë të bëjnë me fushat për të cilat janë akredituar.

Laboratorët testues dhe mjekësorë të akredituar nga DPA janë të detyruar të përdorin simbolin e akreditimit ose referencën në akreditim si tekst në të gjitha raportet/certifikatat në të cilat të paktën një test është i akredituar. Testet e akredituara do të shënohen me yll (\*). Në fund të raportit të testimit do të jetë gjithmonë shënimi: Yll (\*) tregon qe testi eshte i akredituar.

Laboratorët kalibrues të akredituar nga DPA janë të të detyruar të përdorin simbolin e akreditimit ose referencën në akreditim si tekst në cdo certifikatë kalibrimi ku matjet e kryera përfshihen në fushën e akreditimit të laboratorit.

Trupat inspektuese të akredituar nga DPA janë të të detyruar të përdorin simbolin e akreditimit ose referencën në akreditim si tekst në cdo certifikatë/raport inspektimi ku inspektimet e kryera përfshihen në fushën e akreditimit të trupës inspektuese.

Organet që kryejnë verifikimin dhe vlefshmërinë si veprimtari të vlerësimit të konformitetit dhe biobankat janë të detyruar të përdorin simbolin e akreditimit ose referencën në akreditim si tekst në cdo certifikatë/raport ku vlerësimi i konformitetit përfshihet në fushën e akreditimit të organit të vlerësimit të konformitetit.

Simboli i akreditimit ose referimi tek akreditimi si tekst do të përdoret nga një OVK e akredituar vetëm nën emrin ose emrin e regjistruar tregtar të personit juridik në të cilin ajo mban akreditimin. OVK-të e akredituara mund të përdorin simbolin e akreditimit ose referencën si tekst për aq kohë sa është i vlefshëm akreditimi.

Simboli i akreditimit ose referenca në akreditim si tekst të vendosur në raportet/certifikatat e testimit, kalibrimit, çertifikimit, inspektimit nuk do të thotë që DPA mban përgjegjësi për vërtetësinë e rezultateve të testimit, kalibrimit ose inspektimit ose vendimeve të certifikimit të mbuluara nga akreditimi.

Simboli i akreditimit ose referenca në akreditim si tekst nuk mund të vendoset më vete ose të përdoret për të nënkuptuar që një produkt, proces ose shërbim (ose ndonjë pjesë e tij) është certifikuar ose aprovuar nga DPA.

Simboli i akreditimit ose referenca në akreditim si tekst vendoset në raportet / certifikatat e lëshuara nga OVK-të e akredituara kur ato nënshkruhen nga persona të autorizuar të OVK-së të akredituar.

Simboli i akreditimit mund të vendoset gjithashtu në:

* Materialet promovuese dhe mediat e komunikimit të cilat promovojnë aktivitete të akredituara si fletëpalosje, broshura, literaturë teknike, raporte biznesi në përputhje me kërkesat e përshkruara në paragrafin 6
* Faqet e ëeb-it të OVK-ve vetëm për aktivitetet e tyre të akredituara dhe gjithmonë në përputhje me kërkesat e përshkruara në paragrafin 6.

Simboli i akreditimit ose referenca për akreditim nuk mund të përdoret nga:

* Aplikantët për akreditim
* Nënkontraktorët e OVK-ve të akredituara
* Klientët e OVK-ve të akredituara
* Filiale ose kompani simotra të OVK-ve të akredituara

Simboli i akreditimit ose referenca për akreditim nuk mund të vendosen

* Mbi produktet ose artikujt të cilët janë testuar, kalibruar, çertifikuar ose inspektuar nga një OVK e akredituar.
* Në kartëvizitën e personelit, në automjete, ndërtesa ose flamuj të OVK-ve të akredituara.
* Në materialet promovuese dhe mediat e komunikimit që promovojnë vlerësimin e konformitetit ose aktivitete të tjera që nuk janë të akredituara.
* Në letrat shoqëruese në përgjithësi dhe letrat shoqëruese të raporteve ose çertifikatat që përmbajnë rezultatet e testeve, kalibrimeve, çertifikimeve ose inspektimeve
* Në raportet ose çertifikatat që përmbajnë rezultatet e testit, kalibrimit, çertifikimit ose inspektimit për të cilat akreditimi është pezulluar për aq sa është i vlefshëm pezullimi.
* Në raportet ose çertifikatat që përmbajnë rezultatet e provës, kalibrimit, çertifikimit ose inspektimit kur është tërhequr akreditimi.
* Në raportet e tjera të hartuara nga organet e vlerësimit të konformitetit (p.sh. raporti mjedisor, raporti i vetëvlerësimit për ndikimin në mjedis, etj)
* Në zarfe postare, në kontrata me klientët, në emaile, etj
* Në letrat e dorëzuara në DPA

Në zbatim të kërkesave të standartit ISO / IEC17025, pika 7.8.7, DPA lejon përfshirjen e shprehjeve të opinioneve dhe interpretimeve në raporte ose certifikata, nëse laboratori është i akredituar për mendime dhe interpretime dhe nëse ato bazohen në testime/ kalibrimet të akredituara. Opinioni / interpretimi dhe deklaratat e tjera të pa akredituara duhet të vendosen gjithashtu në një raport të veçantë.

Rezultatet e testimeve, kalibrimeve, çertifikatave, inspektimeve të lëshuara nga nënkontraktorët të cilët nuk janë të akredituar nga DPA ose ndonjë organizëm tjetër akreditues, nuk duhet të vendosen në raportet/certifikatat e lëshuara nga laboratori nënkontraktues i akredituar nga DPA.

Nëse një OVK e akredituar operon në disa vende, ndër të cilat një nuk është në fushën e akreditimit, OVK mund të përdorë simbolin e akreditimit ose referencën në akreditim si tekst vetëm për aktivitetet e kryera në vendin(et) që është përfshirë në fushën e akreditimit.

Simboli i akreditimit vendoset vetëm njëherë për cdo faqe të raportit/certifikatës së lëshuar në OVK e akredituar. Në materialet promovuese, simboli i akreditimit vendoset njëherë për cdo material promovues, kur bëhet referencë tek akreditimi.

Laboratorët e kalibrimit dhe organet e inspektimit nuk mund të përdorin simbolin e akreditimit në etiketat e kalibrimit ose inspektimit.

Kur OVK është akredituar nga DPA për disa aktivitete, vetëm në mediat e komunikimit OVK mund të vendosë logon e DPA-së dhe të gjithë numrat e akreditimit në rend kronologjik sipas kërkesave të këtij dokumenti. Simboli i akreditimit i kombinuar (që përfshin disa aktivitete të akredituara) nuk mund të shfaqet në certifikatat / raportet e vlerësimit të konformitetit.

Referenca për statusin e akredituar mund të bëhet duke përdorur simbolin e akreditimit ose me një referencë tek akreditimi si tekst. OVK e akredituar nuk mund të përdorë simbolin e akreditimit dhe referencën tek akreditimi si tekst në të njëjtin dokument.

Referenca tek akreditimi si tekst zbatohet në të njëjtat kushte si simboli i akreditimit siç përshkruhet në këtë dokument.

OVK e akredituara nuk duhet të bejnë asnjë deklaratë mashtruese ose të paautorizuar në lidhje me akreditimin e tyre.

OVK e akredituar mund të bëjë referencë tek akreditimi si tekst sipas formulimit më poshtë:

"OVK-ja e akredituar nga DPA sipas numrit të akreditimit XX XXX XX.XX.XX> për aktivitetin: ......"

ku aktiviteti mund të jetë:

 testim

ekzaminim mjekësor

kalibrim

inspektim

 certifikim të produkteve

certifikim të sistemeve të menaxhimit

certifikim të personave

Një OVK e akredituar nuk duhet të përdorë markën e çertifikimit në një certifikate/raport kalibrimi ose testimi duke përfshirë edhe laboratorët mjekësorë. Organet çertifikuese të akredituar duhet të sigurojnë që klientët e tyre të mos përdorin markën e çertifikimit në një certifikatë kalibrimi / raport testimi. Në rastin e organeve të certifikimit të sistemit të menaxhimit, organet e akredituara duhet të sigurojnë që marka e çertifikimit të mos shfaqet në produkte.

Një organ i akredituar nga DPA nuk duhet të ofrojë certifikim sipas asnjë standardi të përdorur si bazë për akreditimin e organeve të vlerësimit të konformitetit (p.sh. ISO / IEC 17025, ISO 151989). DPA-së i kërkohet të fillojë procedurën e pezullimin të akreditimit të këtij organi i cili siguron çertifikime të tilla.

Një OVK e akredituar nga DPA nuk mund t'i referohet standardit të akreditimit në certifikatat e akredituara të lëshuara prej tij. Një çertifikim i akredituar lëshohet vetëm kundrejt dokumenteve / standardeve që përmbajnë kërkesat e skemës së certifikimit.

**8. Pezullimi, reduktimi, tërheqja e akreditimit**

OVK-të e akredituara mund të përdorin simbolin e akreditimit ose referencën në akreditim si tekst vetëm gjatë periudhës së vlefshmërisë së akreditimit të tyre dhe për fushën e akreditimit për të cilat janë akredituar sic përshkruhet në pikën 7 të këtij dokumenti.

Në rast se DPA pezullon ose tërheq plotësisht akreditimin, OVK duhet menjëherë të ndaloj përdorimin e simbolit të akreditimit, referencën tek akreditimi si tekst dhe përdorimin e logos ILAC MRA, logos IAF MLA dhe logos EA MLA.

Në rast se DPA pezullon ose redukton pjesërisht akreditimin, OVK e akredituar menjëherë duhet të ndaloj përdorimin e simbolit të akreditimit, referencën tek akreditimi si tekst dhe përdorimin e logos ILAC MRA, logos IAF MLA dhe logos EA MLA për fushën e akreditimit të pezulluar ose të revokuar.

Në rast se vlefshmëria e akreditimit skadon, OVK nuk do të përdorë referencën tek akreditimi (simbolin e akreditimit ose referencën si tekst), prandaj përdorimi i simbolit të akreditimit ose referimi i akreditimit do të ndërpritet me efekt të menjëhershëm. Në të tilla raste, OVK merr masa të menjëhershme edhe për largimin e cdo material promovues ose faqe ëebi me referencën tek akreditimi (simboli i akreditimit ose referenca si tekst)

Përdorimi i simbolit të akreditimit ose referenca tek akreditimi si tekst nga OVK jo të akredituar do të trajtohet në përputhje me ligjin nr. 116/2014 “Për akreditimin e organeve të vlerësimit të konformitetit në Republikën e Shqipërisë”

Përdorimi i simbolit të akreditimit ose referenca tek akreditimi si tekst nga një OVK e akredituar në kundështim me kërkesat e këtij dokumenti do të trajtohet në përputhje me procedurën DA-PM-004.

Përdorimi i simbolit të akreditimit, referenca tek akreditimi dhe tek marka EA MLA, dhe përdorimi i kombinuar i markave ILAC MRA dhe IAF MLA së bashku me simbolin e akreditimit nga OVK të akredituar dhe rregullat e tjera të vendosura në këtë dokument do të vlerësohen rregullisht gjatë vizitave mbikëqyrëse, vizitave të jashtëzakonshme ose rivlerësuese dhe do të trajtohen në përputhje me procedurën DA-PM-004.

Në rast reduktimi apo tërheqje të akreditimit, DPA njeh certifikatat/raportet e lëshuara nga organet e vlerësimit të konformitetit përpara vendimit të reduktimit apo tërheqjes për një periudhë 3 mujore nga data e marrjes së vendimit për reduktimin apo tërheqjen e akreditimit. Në rast pezullimi të pjesshëm apo të plotë, DPA njeh certifikatat/raportet e lëshuara nga organet e vlerësimit të konformitetit përpara vendimit të pezullimit për aq kohë sa është i vlefshëm pezullimi.

**9. Rregullat për referencën tek statusi i DPA në MLA nga OVK- të e akredituara**

9.1 **Përdorimi i statusit të nënshkruesit të EA MLA nga OVK-të e akredituara.**

DPA është nënshkruese e marrëveshjeve shumëpalëshe të Bashkëpunimit Evropian për Akreditimin (EA) për testimin (ISO / IEC 17025), inspektimin (ISO / IEC 17020), çertifikimin e personave (ISO / IEC 17024) dhe çertifikimin e sistemeve të menaxhimit (ISO 17021-1).

OVK-të e akredituara nga DPA mund t’i referohen statusit të nënshkruesit të EA MLA të DPA-së vetëm për fushat përkatëse për të cilat DPA është nënshkruese e EA-MLA.

Në rast se OVK e akredituar përdor simbolin e akreditimit, ai mund t'i referohet statusit të nënshkruesit të EA MLA të DPA, së bashku me përdorimin e simbolit të akreditimit, sipas deklaratës së mëposhtme:

"DPA është nënshkruese e EA MLA në fushën e [aktivitetit]", ku [aktivitet] do të thotë "testim, inspektim, çertifikim i personave dhe / ose çertifikim i sistemeve të menaxhimit" në të cilat DPA është nënshkruese e EA MLA dhe OVK është akredituar për ...

Në rast se OVK e akredituar përdor referencën tek akreditimi si tekst, ajo mund të bëjë në përputhje me deklaratën e mëposhtme:

"OVK akredituar nga DPA nën numrin e akreditimit XX XXX XX.XX.XX për [aktivitet] të mbuluar nga EA MLA " ku [aktivitet] do të thotë "testim, inspektim dhe / ose certifikim i sistemeve të menaxhimit" në të cilat DPA është nënshkruese e EA MLA dhe OVK është akredituar për ....

OVK-të e akredituara mund të bëjnë referencën e sipërpërmendur për statusin nënshkrues të EA MLA të DPA-së mbi raportet dhe çertifikatat nën aktivitetet e nënshkruara të EA MLA. OVK-të e akredituara nuk mund t'i referohen statusit të EA MLA të DPA në letrën shoqëruese ose materialin promovues.

Klientët e OVK-ve të akredituara nuk mund t'i referohen statusit nënshkrues të EA MLA të DPA-së.

DPA pranon aktivitetet e vlerësimit të konformitetit të siguruara nga OVK të akredituara në përputhje me dispozitat e ligjit 116/2014 "Për akreditimin e organeve të vlerësimit të konformitetit në Republikën e Shqipërisë".

**9.2 Rregullat për përdorimin e markave ILAC MRA ose the IAF MLA në kombinim me simbolin e akreditimit.**

Gjatë statusit nënshkrues të DPA-së në ILAC MRA në fushat e testimit dhe inspektimit, dhe në IAF MLA në fushën e certifikimit të sistemeve të menaxhimit (ISO 22000, ISO 9001, ISO 14001, ISO 27001, ISO 13485, ISO 50001 dhe ISO 45001) dhe në fushën e certifikimit të personave (vetëm për certifikimin e auditorëve të sistemeve të menaxhimit), OVK-të e akredituara nga DPA në këto fusha mund të përdorin respektivisht markën ILAC MRA ose markën IAF MLA në kombinim me simbolin e akreditimit (logo e kombinuar) gjatë vlefshmërisë së akreditimit të tyre.

Të njëjtat rregulla dhe kushte duhet të aplikohen për përdorimin e logos së kombinuar si për simbolin e akreditimit.

Si një kërkesë shtesë, OVK e akredituar është e detyruar të nënshkruajë një marrëveshje të licencës me DPA për përdorimin e kombinuar të markës ILAC MRA (shih shtojcën 1 të kesaj politike) ose përdorimin e kombinuar të markës IAF MLA (shih shtojcën 2 të kesaj politike). Përpara se të nënshkruajë marrëveshjen, OVK është e detyruar të depozitojë në DPA një shembull të markës së kombinuar në mënyrë që DPA të verifikojë mënyrën e dukjes së saj përpara dhënies së miratimit për përdorim të markës së kombinuar.

Kur OVK ka akreditim në disa fusha të ILAC MRA, p.sh: testim dhe inspektim, një marrëveshje e veçantë e licencës do të lidhet përkatësisht për çdo akreditim. OVK e akredituar i bashkëngjit kërkesës drejtuar DPA-së një marrëveshje të plotësuar dhe të nënshkruar të licencës në 2 kopje dhe një mostër të përdorimit të kombinimeve të markës ILAC MRA ose markës IAF MLA. DPA dërgon një kopje të nënshkruar të marrëveshjes së licencës tek OVK e akredituar. Data e hyrjes në fuqi të marrëveshjes së licencës është data e nënshkrimit nga DPA. Rregullat e hollësishme të përdorimit të kombinuar të markës së ILAC MRA ose markës IAF MLA janë të përcaktuara në marrëveshjen përkatëse të licencës. Licenca e nënshkruar nga DPA nuk mund të transferohet tek organet ose personat e tjerë.

**Marka e ILAC MRA në kombinim me simbolin e akreditimit:**

Marka e ILAC MRA do të përmbajë

Marka ILAC MRA + 

 Nr.xxxxxxx.xx.xx

Kodi i ngjyrave të markës ILAC MRA është Blue – e errët 293C.

 Marka e MLA IAF në kombinim me simbolin e akreditimit

Marka e IAF MLA do të përmbaj

Marka IAF MLA + 

 Nr.xxxxxxx.xx.xx

Ngjyra e markës IAF MLA është blu e errët - 2747 dhe blu e lehtë – 299.

Në kombinim e markave, madhësia e markës së MRA të ILAC ose markës MLA të IAF duhet të jetë në përpjesëtim me madhësinë e simbolit të akreditimit.

**Drejtori i Përgjithshëm**

**Pranvera Fagu**

**Date: 05.02.2025**